PSL ปล่อยเช่า “เรือสุนิสา นารี” สัญญายาวกว่า 1 ปี
PSL ปล่อยเช่า “เรือสุนิสา นารี” ให้กับบริษัท Intergis Co., Ltd. ประเทศเกาหลีใต้ ระยะเวลา 12 ถึง 15 เดือน
PSL ปล่อยเช่า “เรือสุนิสา นารี” ให้กับบริษัท Intergis Co., Ltd. ประเทศเกาหลีใต้ ระยะเวลา 12 ถึง 15 เดือน
10 ต.ค. 2565

บริษัท พรีเชียส ชิพปิ้ง จำกัด (มหาชน) หรือ PSL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เรือสุนิสา นารี ซึ่งเป็นเรือขนาดอัลตราแมกซ์ของบริษัทฯ ได้ทำสัญญาเช่าระยะยาวเป็นระยะเวลา 12 ถึง 15 เดือน กับบริษัท Intergis Co., Ltd. ประเทศเกาหลีใต้ในฐานะผู้เช่า นับตั้งแต่วันที่ 9 ตุลาคม 2565โดยมีอัตราค่าระวางขั้นต้นแบบผันแปรที่ร้อยละ 115 ของอัตราค่าระวางเฉลี่ยในช่วง 15 วันก่อนหน้าของดัชนี Baltic Exchange Supramax Index (BSI) ซึ่งในปัจจุบันอัตราค่าระวางแบบผันแปรดังกล่าว อยู่ที่ประมาณ 21,100 เหรียญสหรัฐต่อวัน